el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el az sv en es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Α' ΚΑΤΗΓΟΡΙΑΟΜΟΝΟΙΑΈντονος προβληματισμός στην Ομόνοια, αλλά δεν... εκφράζεται σε πρόσωπα (Πληροφορίες)
Αρκετά είναι τα θέματα για τα οποία υπάρχει προβληματισμός στις τάξεις του Δ.Σ. της Ομόνοιας και τα οποία θα εξετάσει στη σημερινή της συνεδρία.
Όπως έχει πληροφορηθεί η ιστοσελίδα μας, goal.com.cy, ναι μεν υπάρχει προβληματισμός στις τάξεις του Δ.Σ. για τις αδυναμίες που συνεχίζει να δείχνει η ομάδα, ωστόσο αν και είναι έντονος αυτός ο προβληματισμός, δεν θα εκφραστεί σε πρόσωπα.
Αντίθετα, υπάρχει όλη η διάθεση από πλευράς Δ.Σ. για να στηρίξει την τεχνική ηγεσία και να της δώσει χρόνο για να βελτιώσει την ομάδα. Η αξιολόγηση θα είναι διαρκής με στόχο την άμεση βελτίωση, αρχής γενομένης από τον αγώνα με τον Απόλλωνα στο Τσίρειο.
Ταυτόχρονα, αναγνωρίζεται πως γίνεται πολύ καλή δουλειά από τον προπονητή και πως οι προπονήσεις είναι ποιοτικές, όπως επίσης αναγνωρίζεται πως η ομάδα είναι δεμένη και υπάρχει άριστο οικογενειακό κλίμα στα αποδυτήρια.
Επίσης, αναγνωρίζεται πως η ομάδα διαθέτει την ποιότητα για να βγάλει ένα πολύ καλύτερο πρόσωπο, ενώ δεν παραγνωρίζεται το γεγονός πως υπάρχουν και αδυναμίες στο ρόστερ. Εκφράζεται, όμως, η άποψη πως με τον μακροχρόνιο σχεδιασμό που έχει καταρτιστεί, αυτά θα καλυφθούν μέσα από τις επόμενες μετεγγραφικές περιόδους.
Άπαντες, διαβεβαιώνουν πως το ποδοσφαιρικό τμήμα έχει οργανωθεί σε ένα καλό επίπεδο και λειτουργεί επαγγελματικά, ενώ υπάρχει η πρόθεση και ο σχεδιασμός για συνεχή ανάπτυξη και αναβάθμιση.
Αναγνωρίζεται, επίσης, πως υπάρχει αφοσίωση από πλευράς ποδοσφαιριστών στα καθήκοντά τους και στην ομάδα, ενώ η άποψη που κυριαρχεί από το τεχνικό επιτελείο είναι πως υπάρχει υπερβολική πίεση στην ομάδα και μεγάλη αμφισβήτηση προς αρκετούς ποδοσφαιριστές και αυτά επηρεάζουν κυρίως τους νεαρούς παίκτες.
Δεν πρέπει επίσης να παραγνωριστεί ότι υπάρχει διαρκής επικοινωνία μεταξύ Δ.Σ. και τεχνικού επιτελείου / τεχνικού διευθυντή. Η διοίκηση είναι δίπλα στην ομάδα και δεν παρακολουθεί αμέτοχη. Αντίθετα βρίσκεται σε εγρήγορση, ζητά εξηγήσεις για την εικόνα της ομάδας, ασκεί έλεγχο και έχει υψηλές απαιτήσεις από όλους.
Γι’ αυτό το λόγο, το Δ.Σ. είναι έτοιμο να προβεί σε ενέργειες που ενδεχομένως να ζητηθούν από την τεχνική ηγεσία, για να βοηθήσει την ομάδα να ανακάμψει.
Την ίδια ώρα, υπάρχει πλήρης κατανόηση από πλευράς Δ.Σ. για τις αντιδράσεις του κόσμου, ωστόσο, προσπαθεί με καθαρό μυαλό και ψυχραιμία, να βάλει κάτω όλα τα δεδομένα και να καταλήξει σε ενέργειες που θα βοηθήσουν πραγματικά την ομάδα.